b"\n_START_ARTICLE_\nMoneda a l'imperi sel\xc3\xa8ucida\n_START_PARAGRAPH_\nLa moneda a l'imperi sel\xc3\xa8ucida estava basada en la moneda d'Alexandre el Gran, que al seu torn estava basada en la moneda atenenca de pes \xc3\xa0tic. Les monedes tenien diverses encunyacions i tem\xc3\xa0tiques representades, essent la base d'argent la m\xc3\xa9s abundant. Bona part de les encunyacions es realitzaven a la S\xc3\xadria sel\xc3\xa8ucida, ja que les parts mediterr\xc3\xa0nies de l'Imperi eren les m\xc3\xa9s predisposades a l'\xc3\xbas de la moneda com a funci\xc3\xb3 econ\xc3\xb2mica._NEWLINE_El s\xc3\xadmbol del poder sel\xc3\xa8ucida era l'\xc3\xa0ncora, que va ser representada en l'anvers de monedes que mostraven el bust d'Alexandre el Gran, quan aquest ja era mort. Algunes monedes de bronze sel\xc3\xa8ucides mostren vores dentades decoratives, similars a alguns denaris romans i en algunes monedes maced\xc3\xb2nies poc freq\xc3\xbcents._NEWLINE_La primera forja de moneda reial sel\xc3\xa8ucida es va establir a Sel\xc3\xa8ucia del Tigris. Antioquia, com a nova capital, va tenir la forja m\xc3\xa9s important a partir del moment en qu\xc3\xa8 Seleuc I trasllad\xc3\xa9s els obres des de Sel\xc3\xa8ucia."